Document ID: /roh_data/filtered/fineweb-2-filterrobots_roh.jsonl.gz/16035

Ils Giuvens Verd-liberals smanatschan cun in referendum cunter l’engrondiment da la rait da vias naziunalas ch’il Cussegl naziunal ha decis. Tenor la Giuvna partida verd-liberala saja l’engrondiment stravagà. El na giaja betg a prà cun ina politica da clima effizienta ed er betg cun la responsabladad finanziala. Plinavant manchian mesiras per evitar il traffic. La partida spetgia uss correcturas dal Cussegl dals chantuns.
Il glindesdi aveva il Cussegl naziunal auzà il budget finanzial per l'engrondiment da la rait da vias naziunalas per almain 1,5 milliardas francs. Il Cussegl federal aveva dumandà per in budget dad 12,8 milliardas francs.
RR novitads 10:00